የሴካፋ ካጋሜ የክለቦች ውድድር ከሰኔ መጨረሻ ጀምሮ ይካሄዳል﻿
የምሥራቅ እና መካከለኛው አፍሪካ ማኅበራት ካውንስል (ሴካፋ) የሚያዘጋጀው የ2019 ሴካፋ ካጋሜ የክለቦች ዋንጫ ከሰኔ 30 እስከ ሐምሌ 7 በሩዋንዳ አስተናጋጅነት እንደሚካሄድ ሶከር ኢትዮጵያ በድረ ገፁ አስነብቧል። ተወዳዳሪ ክለቦች ባልታወቁበት በዚህ
ውድድር ከአዘጋጇ ሩዋንዳ ራዮን ስፖርትስ፣ ኤፒአር እና ሙኩራ ይሳተፋሉ ተብሏል። ሆኖም ውድድሩ የሚካሄድበት ወቅት ከአፍሪካ ዋንጫው ጋር የሚጋጭ በመሆኑ እንዲሁም በአህጉሪቱ ታላቅ ውድድር ላይ የሚሳተፉ አራት የምሥራቅ አፍሪካ ሀገራት ከመኖራቸው አንፃር ሴካፋ የመረጠው ወቅት ትችት አስከትሎበታል። ሌላዋ የክፍለ አህጉሩ አባል የሆነችው ኢትዮጵያ በ2015 አዳማ ከተማ ከተሳተፈ በኋላ በተከታታይ ሁለት ዓመታት ቡድኖቿ ሳይሳተፉ ቀርተዋል። ዓምና እንዲሳተፍ ጥሪ ቀርቦለት የነበረው ቅዱስ ጊዮርጊስም በአገር ውስጥ ውድድር አለመጠናቀቅ ምክንያት ራሱን ከውድድሩ ማግለሉ የሚታወስ ሲሆን በዚህ ዓመት የሚሳተፈው ክለብ ባይታወቅም የዓምናው የሊግ ቻምፒዮን ጅማ አባ ጅፋር ጥያቄ ከቀረበለት እንደሚሳፍ ገልጿል። የክለቡ ሥራ አስኪያጅ አቶ ሱልጣን ዛኪር እና የክለቡ ፕሬዚዳንት አቶ አጃኢብ አባመጫ ለሶከር ኢትዮጵያ እደተናገሩት ” እስከአሁን ከኢትዮጵያ እግር ኳስ ፌዴሬሽንም ሆነ ከአወዳዳሪው አካል የደረሰን መረጃ የለም። እንድንሳተፍ የምንጋበዝ ከሆነ ግን ውድድሩ ላይ እንሳተፋለን።” ብለዋል። ከ2002 እኤአ ጀምሮ
በሩዋንዳው ፕሬዚዳንት ፖል ካጋሜ
ስፖንሰር አድራጊነት እየተከናወነ
የሚገኘው ይህ ውድድር
አምና ታንዛኒያ ላይ ተካሂዶ
የሀገሬው ክለብ አዚያም
ሌላው የታንዛኒያ ክለብ
ሲምባን አሸንፎ የዋንጫው
ባለቤት መሆኑ ይታወሳል።
ቅዱስ ጊዮርጊስ በ2010 እኤአ
ያሳካው የሁለተኛ ደረጃ
ደግሞ በኢትዮጵያ ክለቦች
ታሪክ ትልቁ የመድረኩ
ውጤት ነው።አዲስ ዘመን ግንቦት 18/2011ዳግም ከበደ 